//////ΠΡΑΚΤΙΚΑ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΗΣ Α.Ε.

 "CPI AΝΩΝΥΜΟΣ ΕΤΑΙΡΕΙΑ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ ΚΑΙ ΠΕΡΙΦΕΡΕΙΑΚΩΝ’’ ΤΗΣ 9ης ΙΟΥΛΙΟΥ 2021

ΓΕΜΗ 001788301000

Στον Ταύρο σήμερα στις **9 Ιουλίου 2021,** ημέρα της εβδομάδας Παρασκευήκαιώρα **10:00 π.μ.** συνήλθε σε συνεδρίαση το Διοικητικό Συμβούλιο της Ανώνυμης Εταιρείας με την επωνυμία **‘’C.P.I. Ανώνυμος Εταιρεία Ηλεκτρονικών Υπολογιστών και Περιφερειακών’’ (Γ.Ε.Μ.Η. 1788301000)** στα γραφεία της εταιρείας, επί της οδού Ραφαηλίδη 1, στον Ταύρο Αττικής, κατόπιν προσκλήσεως του Προέδρου του Δ.Σ. κ. Χρήστου Παπαθάνου.

**Κατά τη συνεδρίαση παρόντα μέλη ήταν οι:**

|  |  |  |
| --- | --- | --- |
| 1 | ΠΑΠΑΘΑΝΟΣ ΧΡΗΣΤΟΣ | ΠΡΟΕΔΡΟΣ, ΜΗ ΕΚΤΕΛΕΣΤΙΚΟ ΜΕΛΟΣ |
| 2 | ΠΑΠΑΘΑΝΟΣ ΑΡΙΣΤΕΙΔΗΣ | ΑΝΤΙΠΡΟΕΔΡΟΣ, ΕΚΤΕΛΕΣΤΙΚΟ ΜΕΛΟΣ |
| 3 | ΤΣΑΔΗΜΑ ΣΟΦΙΑ | ΕΚΤΕΛΕΣΤΙΚΟ ΜΕΛΟΣ |
| 4 | ΠΙΓΚΑ ΕΛΕΝΗ | ΜΗ ΕΚΤΕΛΕΣΤΙΚΟ ΜΕΛΟΣ |
| 5 | ΓΑΒΑΛΑ ΑΔΑΜΑΝΤΙΑ | ΜΗ ΕΚΤΕΛΕΣΤΙΚΟ ΜΕΛΟΣ |
| 6 | ΚΑΡΑΜΑΝΗΣ ΑΔΑΜΑΝΤΙΟΣ | ΑΝΕΞΑΡΤΗΤΟ ΜΗ ΕΚΤΕΛΕΣΤΙΚΟ ΜΕΛΟΣ |
| 7 | ΓΚΡΟΥΙΤΣ ΣΠΥΡΙΔΩΝ | ΑΝΕΞΑΡΤΗΤΟ ΜΗ ΕΚΤΕΛΕΣΤΙΚΟ ΜΕΛΟΣ |
| 8 | ΠΕΡΡΑΤΗΣ ΠΑΥΛΟΣ | ΑΝΕΞΑΡΤΗΤΟ ΜΗ ΕΚΤΕΛΕΣΤΙΚΟ ΜΕΛΟΣ |
| 9 | ΔΑΣΚΑΛΟΠΟΥΛΟΣ ΔΗΜΗΤΡΙΟΣ | ΑΝΕΞΑΡΤΗΤΟ ΜΗ ΕΚΤΕΛΕΣΤΙΚΟ ΜΕΛΟΣ |

Αφού διαπιστώθηκε ότι υπάρχει η προβλεπόμενη από το νόμο και το καταστατικό απαρτία, το Διοικητικό Συμβούλιο εισέρχεται στη συζήτηση του παρακάτω θέματος.

**Θέμα: Υιοθέτηση Κώδικα Εταιρικής Διακυβέρνησης της Εταιρείας**

Εισηγουμένου του προέδρου του Διοικητικού Συμβουλίου της εταιρείας κ. Χρήστου Παπαθάνου, το Διοικητικό Συμβούλιο συζήτησε το θέμα της υιοθέτησης από την εταιρεία Κώδικα Εταιρικής Διακυβέρνησης.

Ειδικότερα ο πρόεδρος ενημέρωσε τα μέλη ότι η εταιρεία υποχρεούται να συμμορφωθεί με το νέο πλαίσιο το οποίο διέπει την εταιρική διακυβέρνηση όπως αυτό προσδιορίζεται από τις διατάξεις του ν.4706/2020 του οποίου η ισχύς άρχεται στις 17/07/2021 αλλά και με τις διατάξεις της λοιπής σχετικής νομοθεσίας ιδία δε των ν. 4548/2018, ν.3016/2002, ν.4449/2017. Στο πλαίσιο αυτό συμμόρφωσης η εταιρεία οφείλει να υιοθετήσει και να εφαρμόζει Κώδικα Εταιρικής Διακυβέρνησης να έχει καταρτιστεί από φορέα εγνωσμένου κύρους, όπως αυτός προσδιορίζεται στην υπ’ αριθμ. 2/905/03.03.2021 Απόφαση του Δ.Σ. της Επιτροπής Κεφαλαιαγοράς (Ε.Κ.). Ως τέτοιος έχει χαρακτηριστεί από την Ε.Κ. και ο Ελληνικός Κώδικας Εταιρικής Διακυβέρνησης του Ελληνικού Συμβουλίου Εταιρικής Διακυβέρνησης (ΕΣΕΔ).

Ως εκ τούτου προτείνεται από τον Πρόεδρο του ΔΣ προς τα μέλη να υιοθετηθεί από την εταιρεία ο Ελληνικός Κώδικας Εταιρικής Διακυβέρνησης του ΕΣΕΔ ο οποίος έχει ως κάτωθι:

Ελληνικός Κώδικας Εταιρικής Διακυβέρνησης για τις Εισηγμένες Εταιρείες

(Παραλείπεται το κείμενο)

Κατόπιν της ανωτέρω πρότασης του Προέδρου και διαλογικής συζήτησης η οποία επακολούθησε, το Διοικητικό Συμβούλιο αποδέχεται ομόφωνα την άνω πρόταση του Προέδρου και εγκρίνει την υιοθέτηση του Ελληνικού Κώδικα Εταιρικής Διακυβέρνησης όπως αυτός έχει καταρτισθεί από φορέα εγνωσμένου κύρους όπως αυτός προσδιορίζεται στην υπ’ αριθμ. 2/905/03.03.2021 Απόφαση του Δ.Σ. της Επιτροπής Κεφαλαιαγοράς (Ε.Κ.) ήτοι από το Ελληνικό Συμβούλιο Εταιρικής Διακυβέρνησης και εκτέθηκε αναλυτικώς ανωτέρω.

Στο σημείο αυτό και μη υπάρχοντος άλλου θέματος προς συζήτηση επικυρώνεται το πρακτικό αυτό και λύεται η συνεδρίαση.

Ο ΠΡΟΕΔΡΟΣ Ο ΑΝΤΙΠΡΟΕΔΡΟΣ ΤΑ ΜΕΛΗ

Ακριβές αντίγραφο από το βιβλίο πρακτικών του Διοικητικού Συμβουλίου.

Ταύρος 09/07/2021

Το εξουσιοδοτημένο μέλος του

του Διοικητικού Συμβουλίου

Σοφία Τσαδήμα